Diari Oficial de la Generalitat Valenciana


Sumari del DOGV 9076, del 05-05-2021 (2021/4187)

Informació pública de l'extensió de la declaració d'aigua mineral natural procedent del sondeig número O-2579 a l'aigua captada per l'obra subterrània número O-7456, situada en el terme municipal de Chóvar.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9076

Data del DOGV
:   05-05-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/4187


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública de l'extensió de la declaració d'aigua mineral natural procedent del sondeig número O-2579 a l'aigua captada per l'obra subterrània número O-7456, situada en el terme municipal de Chóvar. [2021/4187]  
De conformitat amb el que s'estableix en els articles 24.4 de la Llei 22/1973, de 21 de juliol, de mines, i 3.1.2n del Reial decret 1798/2010, de 30 de desembre, pel qual es regula l'explotació i comercialització d'aigües minerals naturals i aigües de font envasades per a consum humà, es publica l'extracte de la Resolució de data 18 de maig de 2018 dictada per la directora general d'Indústria i Energia (p. d. del conseller d'Economia Sostenible, Sectors Productius, Comerç i Treball efectuada mitjançant la Resolució de 21 de març de 2018, DOGV 8262, 27.03.2018), mitjançant la qual s'estén la declaració d'aigua mineral natural procedent del sondeig núm. O-2579 a l'aigua captada per l'obra subterrània núm. O-7456, situada al terme municipal de Chóvar, província de Castelló, el text complet de la qual pot consultar-se en la web de la Conselleria d'Economia Sostenible, Sectors Productius, Comerç i Treball de la Generalitat Valenciana, Àrea d'Energia i Mines:   
http://cindi.gva.es/es/web/energia/informacio-publica-de-mines.  
La resolució esmentada estableix en la part dispositiva:  
«Estendre la declaració d'aigua mineral natural procedent del sondeig núm. O-2579 (declarada mitjançant la Resolució d'11.02.2002 de la Conselleria d'Innovació i Competitivitat) a l'aigua captada per l'obra subterrània núm. O-7420, situada en el polígon 2, parcel·la 99, del terme municipal de Chóvar (Castelló), les coordenades UTM de la qual (FUS 30, ETRS89) són X = 730004 m; Y= 4415856 m.  
La present resolució és definitiva en via administrativa i en contra podrà interposar-s'hi recurs potestatiu de reposició davant del mateix òrgan que l'ha dictada en el termini d'un mes comptat des de l'endemà de notificar-se, d'acord amb el que s'estableix en l'article 124 de la Llei 39/2015, d'1 d'octubre, del procediment administratiu comú de les administracions públiques.  
Si no s'interposa recurs de reposició, i conformement al que disposen els articles 8, 14 i 46 de la Llei 29/1998, reguladora de la jurisdicció contenciosa administrativa, es podrà interposar recurs contenciós davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació de la present resolució».  
  
València, 23 de març de 2021.- La directora general d'Indústria, Energia i Mines (p. d. R 21.03.2018 del conseller d'Economia Sostenible, Sectors Productius, Comerç i Treball; DOGV 8262, 27.03.2018): Maria Empar Martínez Bonafé.